**Slaget om Hürtgenskogen** var en serie kamper mellom amerikanske og tyske styrker under andre verdenskrig i Hürtgenskogen, som ligger på grensen mellom Belgia og Tyskland.

Slaget er det lengste isolerte slaget den amerikanske hær noengang har utkjempet, og det lengste slaget som ble utkjempet på tysk jord under andre verdenskrig. Kampene foregikk mellom 19. september 1944 og 12. februar 1945, på et område på kun 129 km².

Formålet
--------

Det amerikanske formålet med å ta skogen var å binde opp tyske styrker og hindre dem i å sende forsterkninger til frontlinjen lengre nord, mellom byen Aachen og elva Roer. Hovedmålet var å ta byen Schmidt, deretter den tyske byen Monschau, og så avansere til Roer. Tyskernes oppgave var å holde amerikanerne tilbake og hindre dem i å ta skogen.

Kampene
-------

Tyskerne hadde gravd seg ned i stillinger i skogen, og de amerikanske styrkene led store tap på grunn av det meget vanskelige slagfeltet. Skogen var plantet og trærne sto ofte så tett som en meter ifra hverandre, noe som medførte at granater som eksploderte i den tette skogen utløste ytterligere splintregn fra de ødelagte trærne. I tillegg hindret den tette skogen bruk av panserkjøretøyer.

Kampene ble ytterligere vanskeliggjort av tett tåke. På de første tre km mistet amerikanerne hele 4 500 mann. Infanteridivisjon etter infanteridivisjon prøvde å ta skogen, men ble totalt knust og måtte erstattes én etter én. Det fantes kun trange skogsveier gjennom skogen, disse var minelagt og dekket av tyske styrker, noe som gjorde det omtrent umulig å ta seg inn i skogen med kjøretøy. På grunn av skogens tetthet var det også ekstremt vanskelig å gi flystøtte.

Etter nesten fem måneder med ekstremt blodige kamper klarte tilslutt amerikanerne å ta skogen. Flere soldater som deltok i slaget, og som også hadde deltatt i slaget om Omaha Beach, mente at kampene om Hürtgenskogen var mye blodigere og verre.

Amerikanske divisjoner
----------------------

* 1st Infantry Division
* 3rd Armored Division
* 4th Infantry Division
* 8th Infantry Division
* 9th Infantry Division
* 28th Infantry Division
* 78th Infantry Division
* 83rd Infantry Division
* 104th Infantry Division
* 5th Armored Division
* 7th Armored Division
* 82nd Airborne Division
* 366th Fighter Group

Tyske divisjoner
----------------

Tysk infanteri i Hürtgenskogen, november 1944 Foto: Deutsches Bundesarchiv 
* 3. Fallschirmjäger Division
* 3. Panzer Grenadier Division
* 12. Volksgrenadier Division
* 47. Volksgrenadier Division
* 85. Infantry Division
* 89. Infantry Division
* 116. Panzer Division
* 246. Volksgrenadier Division
* 272. Volksgrenadier Division
* 275. Infantry Division
* 326. Volksgrenadier Division
* 344. Infantry Division
* 347. Infantry Division
* 353. Infantry Division

Ettertidens dom
---------------

Beslutningen om å rykke frem gjennom Hürtgenskogen har vært sterkt kritisert i etterkant. Den amerikanske historikeren Carlo D'Este beskrev det som «den mest udugelig utkjempede serie med slag under krigen i vest».

> Den mest sannsynlige måten å gjøre Hürtgen til en trussel mot den amerikanske hæren på, var å la amerikanske tropper angripe dypt inn i skogen. En hær som er avhengig av sin mobilitet, ildkraft og teknologi for å hevde sin overlegenhet, bør aldri frivillig gå til kamp der hvor disse fordelene er en ulempe. Hürtgen-skogen var et slikt sted.
> 
> 
> Den amerikanske historikeren Russel Weigley 
> 
>

Referanser
----------

1. ↑  Hastings 2008, s. 297
2. ↑  Hastings 2008, s. 276

Kilder
------

### Norsk

* Beevor, Antony: *Den andre verdenskrig*, Cappelen Damm, 2013, ISBN 978-82-02-42146-5
* Beevor, Anthony: *Ardennene 1944 : Hitlers siste sjansespill*, 2015, Cappelen Damm, ISBN 978-82-02-48228-2
* Hastings, Max: *Veien til Berlin : fra D-dag til frigjøring*, Gyldendal norsk forlag, 1986, ISBN 8205167060 (e-bok fra NB)
* Hastings, Max: *Armageddon : kampen om Tyskland 1944-45*, Historie & kultur, 2008, ISBN 9788292870075
* Liddel Hart, Basil Henry: *Den annen verdenskrig*, Cappelen, 1971, (e-bok fra NB)

### Engelsk

* Evans, Richard J.: *The Third Reich at War*, Penguin, 2009, ISBN 978-0-141-01548-4
* Hastings, Max: *All Hell Let Loose*, Harper Press, 2011, ISBN 978-0-00-745072-5

Eksterne lenker
---------------

* «Hürtgen forest and the end of World War II», video på YouTube (lengde: 0:42:26), fra Deutsche Welle

|  |  |
| --- | --- |
| Oppslagsverk/autoritetsdata | LCCN **·** NKC
 |

Portal: Andre verdenskrig